I Flying Colors skal du som det første vælge et lærred at tegne på. Klik på et af de fire, der vises på skærmen, og programmet går i gang. Der er fire forskellige indstillinger i Flying Colors Baby, Kid, Basic og Advanced. Du vælger mellem dem ved at klikke på Level i menubjælken. Vælger du Baby, er programmet så simpelt, at intet kan gå galt. Hver gang barnet klikker med musen, vil en ny ting blive tegnet på skærmen. Vælger du fx Basic, har barnet flere muligheder for at bruge værktøjerne. I skærmens venstre side dukker nu to rækker ikoner op, hver med deres funktion spraymaling, viskelæder og så videre. I skærmens bund ses en række stempler, færdige små tegninger, lige til at sætte ind på papiret. I venstre side af stempelrækken findes to pile, der bruges til at bladre mellem de mange sæt stempler, programmet indeholder. Flying Colors kan bruges af børn i alle aldre. Du skal blot vælge en indstilling, der giver dem adgang til de muligheder, der passer til deres alder og evner.
For at afslutte Flying Colors vælger du Quit fra menubjælkens punkt File.
Denne demo af Flying Colors er begrænset, så tegningerne ikke kan gemmes eller udskrives.

Flying Colors kører både under Windows 3.1 og Windows 95.

Systemkrav
486 CPU
8 MB ram
6 MB diskplads

Afinstallation
Kør programmet "Uninstall Flying Colors". Det vil fjerne Flying Colors fra din computer.